Dipesalema 6 | Baebele ya mo Internet | Thanolo ya Lefatshe le Lesha
Go mokaedi wa diletswa tsa megala wa mogala wa borobedi wa moporo.+ Pina ya ga Dafide. 6 Ao tlhe Jehofa, o se ka wa nkgalemela ka bogale,+Gape o se ka wa ntshiamisa mo tšararegong+ ya gago. 2 Nkutlwele botlhoko, tlhe Jehofa, gonne ke a nyelela.+Mphodise,+ tlhe Jehofa, gonne marapo a me a fuduegile. 3 Ee, moya wa me o fuduegile thata;+Mme wena, Jehofa—e tla nna ka lobaka lo lo kae?+ 4 A ko o boe,+ wena Jehofa, o namole moya+ wa me;Mpoloke ka ntlha ya bopelonomi jwa gago jwa lorato.+ 5 Gonne mo losong ga o umakiwe;+Ke mang yo o tla go bakang mo Sheole?+ 6 Ke lapisitswe ke go fegelwa+ ga me;Bosigo jotlhe ke dira gore sekanamelo sa me se nne metsimetsi;+Ke penolosa bolawana jwa me ka dikeledi tsa me.+ 7 Leitlho la me le koafaditswe+ ke go tshwenyega,Le tsofetse ka ntlha ya botlhe ba ba mpontshang bobaba.+ 8 Tlogang mo go nna, lona lotlhe ba lo dirang se se utlwisang botlhoko,+Gonne ruri Jehofa o tla utlwa lentswe la go lela+ ga me. 9 Ruri Jehofa o tla utlwa ko-po ya me ya go utlwelwa botlhoko;+Jehofa ka boene o tla amogela thapelo ya me.+ 10 Baba ba me botlhe ba tla tlhabiwa ke ditlhong+ thata e bile ba tla fuduega;Ba tla boela morago, ba tla tlhabiwa ke ditlhong ka ponyo ya leitlho.+